הוא התחיל את קריירת המשחק שלו ב-2005 במועדון פורטלזה. חתם במועדון השוודי קלמר שנה אחת מאוחר יותר. אחרי שתי עונות וחצי בא.ז. אלקמאר, הוא שיחק בקבוצות ליגת העל הרוסית בספרטק מוסקבה, קרסנודאר ולוקומוטיב מוסקבה.
קריירה.
הוא החל את הקריירה המקצוענית במדי קלמר מהליגה השוודית בעונת 2006, בשורותיה הבקיע 15 שערים בעונת הבכורה והוכתר למלך השערים של העונה בשוודיה. במאי 2007 חתם ל-5 שנים בא.ז. אלקמאר ההולנדית. במדיה זכה באליפות הולנד בעונת 2008/09.
בינואר 2010 עבר לרוסיה, תחילה חתם בספרטק מוסקבה תמורת 3 מיליון יורו. לאחר מכן באוגוסט 2013 חתם לשלוש שנים בקרסנודאר והתבלט כחלוץ מרכזי, אך לא הצליח לזכות עם הקבוצה בתארים. ב-2017 הושאל ללוקומוטיב מוסקבה, במדיה זכה בגביע הרוסי, באליפות המדינה ובסופרקאפ לפני שחזר לקרסנודאר ביולי 2018.
בקיץ 2018 קיבל אזרחות רוסית ובנובמבר 2018 זומן לסגל הנבחרת למשחקי ליגת האומות נגד שוודיה, במקומו של ארטיום דזיובה שנפצע.
CarPlay
CarPlay הוא תקן המאפשר לרדיו או ליחידת הראש ברכב להפוך למסך ובקר עבור מכשיר האייפון של חברת אפל. הוא זמין עבור אייפון 5 ואילך עם מערכת הפעלה iOS 7.1 לפחות.
קיה ויונדאי היו הראשונות אשר שילבו את מערכת CarPlay (כבר בשנת 2014 בדגמי Soul של קיה; ב־2015 עם דגמי יונדאי).
החל משנת 2016, המערכת שולבה ברוב הדגמים החדשים של יצרניות הרכב הגדולות בעולם.
תוכנה.
CarPlay מספק גישה ליישומי אפל, כגון טלפון, מוזיקה, מפות, iMessage, IBooks ופודקאסטים, כמו גם יישומי צד שלישי, כגון iHeartRadio, ספוטיפיי, Google Play Music, Audible, Waze ועוד. מפתחים חייבים להגיש בקשה לאפל כדי לקבל זכאות לפתח אפליקציות המותאמות ל-CarPlay. תמיכה באפליקציות מפות צד שלישי שוחררה ב-iOS 12. CarPlay תומכת בעוזרת הקולית סירי, וניתן לבצע באמצעותה מגוון פעולות (והחל מגרסה iOS 13, ניתן לבצע עימה פעולות ביישומונים של צד־שלישי, כמו Waze וכדומה, עד אז ניתן היה להשתמש בסירי רק עם יישומי אפל), כגון הכתבה קולית עבור כתיבת הודעות טקסט. כאשר CarPlay נמצא בשימוש, סירי דוחה פקודות קוליות מסוימות, כגון הצגת תוצאות חיפוש באינטרנט.
חומרה.
בעוד שרוב תוכנת ה-CarPlay רצה על האייפון המחובר, CarPlay משמשת כמערכת השמע והבידור של הרכב. בהתאם ליצרן, CarPlay נשלטת באמצעות מסך המגע של הרכב, חוגה או הלחצנים שעל ההגה.
CarPlay אלחוטי.
iOS 9 מוסיף תמיכה בקישוריות אלחוטית. ה־iPhone מחליף אישורי רשת עם תמיכה מ־CarPlay באמצעות Bluetooth, ולאחר מכן קובע חיבור דו כיווני של WiFi בין המכשירים.
יצרנים.
מכוניות עם מערכת ה-CarPlay זמינות ברוב מותגי הרכב הגדולים. יצרנית שלא משווקות כלי רכב עם המערכת, הן לאדה, טסלה ואינפיניטי, אשר הודיעו כי דגמים כאלה יהיו זמינים עד שנת 2019.
ריס (מידת אורך)
ריס (או רוס) הוא אחת מיחידות המידה של חז"ל למדידת מרחק. יחידת מידה זו הוזכרה בתלמוד במספר מקומות בנושאים שונים.
שיעורו.
בשיעור הריס נאמר בתלמוד .
לדעת רוב הראשונים והאחרונים שיעור המיל שווה ל-2,000 אמה (שיעור תחום שבת). לפיכך הריס הוא אחד משבע וחצי של 2,000 אמה, שהם 266 אמות רס"ו אמה וארבעה טפחים.
שיעור הריס במידות זמננו תלוי במחלוקות האחרונים, האם נתקטנו המידות מגודלן בזמן חז"ל או לא. נפלה מחלוקת על כך במאות השנים האחרונות. לשיטת הרמב"ם אורכה הוא 45.6 ס"מ. פוסקים ובהם רבי יחזקאל לנדא מפראג בעל "נודע ביהודה", הגר"א, החת"ם סופר, והחזון איש, הטילו ספק במהימנות המסורת המקובלת כי אורך האמה הוא 45–48 ס"מ, וסברו כי אורכה 56–58 ס"מ. לפי סברתם שיעור הריס הוא כ-152 מטר.
לעומתם טרחו פוסקים אחרים, ובראשם רבי אברהם חיים נאה, להוכיח כי שיעורה של האמה הוא אכן 45–48 ס"מ. לפי חשבונו שיעור הריס הוא כ-125 מטר.
שימושיו בתלמוד ובהלכה.
מידה זו נזכרה במספר מקומות בתלמוד בעניינים שונים:
לולה מרגרט
לולה מרגרט (נולדה בשם: לולה מרגרט אולדיפופו) היא שחקנית, מפיקת סרטים ובמאית ניגרית. היא התפרסמה לאחר שהיא כיכבה כדמות ראשית בסרט קולנוע "Bisola Alanu" (בתרגום חופשי לעברית: "ביסולה אלנו").
תחילת דרכה.
לולה מרגרט נולדה בלסה , עיר הממוקמת באוסון שבניגריה, שם היא למדה בבית הספר היסודי ובתיכון. לולה בעלת תואר ראשון באמנויות, בהיסטוריה ויחסים בינלאומיים, מאוניברסיטת המדינה של לאגוס .
קריירה.
הקריירה של לולה מרגרט החלה אחרי שפגשה את בולאג'י עמוסאן , שחקן קומי ניגרי שהביא אותה לעולם המשחק. היא התפרסמה לאחר שהיא כיכבה בסרט הקולנוע "Bisola Alanu", בנוסף היא גם כיכבה במספר סרטים, ביניהם: "Eyin Akuko" (בתרגום חופשי לעברית: "איין אקוקו") ו-"Omo Oloro" (בתרגום חופשי לעברית: "אומו אולורו").
IOS in the Car
IOS ברכב
נפתלי קמפה
נפתלי קמפה (נולד בי"ד בניסן ה'תש"ן, 8 באפריל 1990) הוא זמר ומלחין חרדי־ליטאי ישראלי, בסגנון מוזיקה חסידית.
ביוגרפיה.
קמפה נולד במושב תפרח ליצחק ואסתר, שניהם ממוצא ייקי - גרמני, אמו ילידת קיבוץ חפץ חיים ואביו ממושב בית חלקיה הסמוך. הצעיר מבין שישה.
בילדותו המשפחה התגוררה בנתיבות, שם היו מקורבים לראש ישיבת הנגב בזמנו, רבי ראובן יוסף גרשונוביץ. לאחר מכן עברו לתפרח.
למד בישיבה קטנה "תפארת ציון" בבני ברק ולאחר מכן בישיבת "ים התורה" בירושלים, בישיבה גדולה למד בישיבת קול תורה שם גם התחיל ללמוד לנגן בגיטרה והחל לערוך "קומזיצים" בקרב בחורי ישיבות חרדיים.
קמפה נשוי ללאה שנקר ואב לבן ובת. ומתגורר בשכונת הגבעה הצרפתית בירושלים.
קריירה.
בחודש מאי 2018 הוציא לאור סינגל ראשון 'בעבור אבותינו', הסינגל הופק על ידי הצמד אלי קליין ואיצי ברי.
בשנת 2018 יצא אלבומו הראשון "ליחדא שמא" בעיבודם של צמד המוזיקאים אלי קליין ואיצי ברי. באלבום שנים עשר שירים כאשר עשרה מתוכם הם לחניו של נפתלי ושניים הם ביצועים חדשים ללחנים לא מוכרים של שלמה קרליבך.
בחודש חשוון ה'תשע"ט (נובמבר 2019) הוציא את הסינגל 'לב נשבר' בהפקת אלי קליין ואיצי ברי.
בחודש טבת ה'תש"פ (ינואר 2020) הוציא את הסינגל 'עמך עמי'.
בחודש שבט ה'תש"ף (פברואר 2020) הוציא לאור את אלבומו השני, 'אנה אלך', גם הוא בהפקת אלי קליין ואיצי ברי.
ביוני 2020 הוציא את הסינגל "להודות" כביטוי לאמונה בתקופה של נגיף קורונה.
ביוני 2020 הוציא את הסינגל "אשרי תלמיד חכם" עם אברהם פריד לכבוד סיום הרמב"ם היומי.
בשבט ה'תשפ"א הוציא את הסינגל "אם תעירו" עם ארי היל, מילים מתוך שיר השירים ולחן שהלחין בעצמו.
בניסן ה'תשפ"א הוציא את השיר "יבואו טהורים" בלחנו של יוסי גרין ואת השיר "ישימך" עם שלוימי גרטנר.
במרחשוון ה'תשפ"ב הוציא את השיר והקליפ "חושב על ירושלים" בהשראת אמרה של ר' שלמה קרליבך
והוציא את אלבומו השלישי "כמלאך".
באב ה'תשפ"ב הוציא את אלבומו הרביעי "זמן אלול".
כמו כן, הוא מגיש את התכנית "נפתלי קמפה מנגן לכם את יום שישי" מדי יום שישי ברדיו קול חי מיוזיק.
המכשף (סדרת טלוויזיה, 2002)
שרפות היער בקליפורניה (2018)
שרפות היער בקליפורניה ב-2018 היו רצף של שרפות, מההרסניים ביותר בתולדות קליפורניה. במהלך 2018, סך של 7,579 שרפות שרפו שטח של 6,749.57 קמ"ר, היקף השרפה הגדול ביותר שתועד בקליפורניה, על פי מחלקת היערנות והגנת האש של קליפורניה ומרכז האש הלאומי, נכון ל-11 בנובמבר.
השרפות גרמו לנזק שמוערך במעל 2.975 מיליארד דולר, כולל $1.366 מיליארד של עלויות תפעול רשויות כיבוי אש. זו אחת משרפות היער הגדולות בהיסטוריה של המדינה, כאשר שטח השרפה עולה על שרפות היער בתומאס אש ובקניון סנטיאגו משנת 1889 והיא שרפת היער הגדולה ביותר בתולדות קליפורניה.
באמצע יולי ואוגוסט 2018, סדרה של שרפות גדולות שפרצו ברחבי קליפורניה, בעיקר בחלק הצפוני של המדינה, הביאה להרס בקנה מידה ענק. ב-4 באוגוסט 2018, אסון לאומי הוכרז בצפון קליפורניה, בשל מסיביות השרפות.
בנובמבר 2018, רוח פן גרמה לסבב נוסף של שרפות גדולות והרסניות שהתפרצו ברחבי המדינה. גל השרפות הביא להרס של יותר מ-6,700 מבנים. בגל השרפות הזה נספו 103 אנשים, וכ-1000 נעדרים; מאות אלפים פונו מבתיהם. כתוצאה מהשרפות השתרר זיהום אוויר קיצוני באזורים נרחבים בקליפורניה, בכללם העיר סן פרנסיסקו.
מלחמת שלושים השנים השנייה
מלחמת שלושים השנים השנייה הוא מונח המתאר תיקוף היסטורי בו משתמשים חלק מההיסטוריונים. מונח זה נועד לתאר את תקופת המלחמות באירופה בין 1914 ל-1945 בכלל, ואת שתי מלחמות העולם בפרט, אשר התחוללו במהלך תקופה זו: מלחמת העולם הראשונה ומלחמת העולם השנייה. על פי טענת ההיסטוריונים הללו, המלחמות בתקופה זו התנהלו בדיוק באותו אופן בו התנהלה מלחמת שלושים השנים הראשונה: כמספר סכסוכים, אשר חלו בסמיכות זה לזה והם מכונים בשם אחד. במהלך תקופה זו ניסו מדינות אירופה למנוע את עלייתה של גרמניה, לנוכח עלייתן של אידאולוגיות חדשות, כגון קומוניזם, פשיזם ונאציזם.
השימוש במונח.
את המונח טבע לראשונה נשיא צרפת לימים, שארל דה גול, בעת נאום שנשא בבר-לה-דוק שבצפון צרפת ב-28 ביולי 1946. דה גול התייחס בנאומו ל"דרמה של מלחמת שלושים השנים בה ניצחנו זה עתה". לדבריו, שתי מלחמות העולם היו סכסוך אחד גדול, כשהתקופה בין המלחמות הייתה לא יותר מאשר הפסקת אש ארוכה. ראש ממשלת בריטניה במהלך מלחמת העולם השנייה, וינסטון צ'רצ'יל, התייחס אף הוא למונח במבוא לסדרת ספרים שכתב, בשם "מלחמת העולם השנייה". במבוא, ציין צ'רצ'יל כי אם יסיים לכתוב את סדרת הספרים, היא וסדרת ספרים נוספת שכתב על מלחמת העולם הראשונה יצטרפו "לתיאור של מלחמת שלושים שנים שנייה".